 Yahoo-yahoo tàbí 419, kìí ṣe tuntun ní Nàìjíríà, bí ó tilẹ jẹ wí pé ìwà ọdaràn ni. Àwọn kan tilẹ gbàgbọ pé, ara ọnà àtijẹ ni, kìí ṣe ìwà ọdaran. Kódà, kò yọ àwọn tó n kọrin sílẹ, nítorí pé àwọn kan lára wọn ti kọrin tó mú kó dà bí ẹni pé, wọn n kan sáàrá sí àwọn tó n ṣe é. Wọn fi orin wọn ṣe ìgbélárugẹ fún iṣẹ ìlu-ni ní jìbìtì yìí, táwọn ọmọ Nàìjíríà nàá a sì maa jó sí àwọn orin nàá, bí ẹni pé jíjẹ ọmọ yahoo-yahoo jẹ nkan tó dára. Díẹ lára àwọn orin tó tí gbóríyìn fún àwọn ọmọ yahoo, àti okòwò wọn ni yìí: Orin Yahoozee tí Olu Maintain kọ Orin Yahoozee gbaju-gbaja púpọ láàárín àwọn ọdọ Ọdún 2008 ni Olu Maintain gbé orin ọhun, tó pè ní Yahoozee jáde. Orin nàá gbajúmọ púpọ lásìkò nàá, débi pé, ó gba àmì ẹyẹ Nigeria Entertainment Award, gẹgẹ bi orin tó tayọ jù lọ ní 2008. Orin Maga don pay tí Kelly Handsome kọ Kò fẹẹ sí orin tó gbajúmọ tó Maga don pay tó jáde lọdún 2008 Ọdún 2008 nàá ni Kelechi Orji, tí ìnagijẹ rẹ n jẹ Kelly Handsome, gbé orin Maga don pay jáde. Ó tilẹ máà fẹ ẹ sí orin tó gbajúmọ tó orin yìí lásìkò nàá. Nínú orin nàá ló ti sọ nípa bí maga, èyí tó túmọ sí mumu tàbí ọdẹ, tó bọ sọwọ àwọn ọmọ yahoo ṣe ń se. Orin Living Things tí 9ice kọ Àjọ NBC fòfin de orin 9ice tó fọnrere iṣẹ Yahoo Gbajú-gbajà olórin tàka-súfèé, Abọlọrẹ Akande, tí gbogbo ènìyàn tún mọ sí 9ice, nàá gbé orin ọhún tó polongo iṣẹ yahoo bí ọnà ìwá n kan jẹ. Orin náà tilẹ tọka sí oríṣiríṣi ọnà tí àwọn apani-lẹkún ọhún n gbà ṣiṣẹ wọn. Bi i ká díbọn bí olólùfẹ lórí ẹrọ ayélújára, ká fi lu ni ní jìbìtì, tàbí ká ṣe bí olókoòwò láti lu ẹni tí kò bá fura ní jíbìtì. Àwọn orin tí à n gbọ ní ipalórí ìrònú àti ìgbé ayé wa Àjọ tó n mójútó àwọn iléeṣẹ ìgbóhùn sáfẹfẹ ní Nàìjíríà, NBC, tilẹ fòfin de àwọn iléeṣẹ agbóhùn sáfẹfẹ láti má lo orin nàá. Àwọn olórin gbọdọ kó ara wọn ní ìjánu nípa orin tí wọn ń kọ lórí ìwà lílu jìbìtì. Bí ó tilẹ jẹ wí pé, púpọ nínú àwọn olórin yìí ló maa n sọ pé àwọn kò ṣe ìgbé lárugẹ fún yahoo ṣíṣe, ohun tó dájí ni pé, àwọn orin tí à n gbọ, tàbi ere tí à n wò, ní ipa tó n kó lórí ìrònú àti ìgbé ayé wa. Tí a bá sì fẹ mú àdínkù bá àsà lílu èèyàn ní jìbìtì, àwọn olórin gbọdọ kó ara wọn ní ìjánu nípa orin tí wọn ń kọ lórí ìwà lílu jìbìtì. Ìwà ìlu-ni ní jìbìtì lórí ìtàkùn àgbáyé, tí àwọn kan tún n pè ní yahoo-yahoo tàbí 419, kìí ṣe tuntun ní Nàìjíríà, bí ó tilẹ jẹ wí pé ìwà ọdaràn ni. : Yahoo Yahoo: Ọpọ olórin ti kọrin ìwúrí fún àgbéga rẹ 